
„ДЕТСКА ГРАДИНА НА ВСЕКИ”
Мисията на Детска градина „Света Анна“ е да зададе параметрите на гъвкава и адекватна система на предучилищното  образование въз основа на новите очаквания и изисквания, която да позволява непрекъснато вътрешно развитие и усъвършенстване в отговор на обществените промени и потребности.
Детска градина „Света Анна“ – град Сапарева баня поставя фокуса върху:                          
·  насърчаване и подкрепа на личностното развитие на детето като самостоятелна автономна личност;
·  приобщаване в образователната система на всички деца, независимо от различията им в образователните потребности за развиване на пълния си потенциал чрез учене през целия живот; 
· поставяне основите на утвърждаване на демократичните ценности, уважението към различието, социалното сближаване, активното гражданско участие и междукултурния диалог.
Мисията на Детска градина „Света Анна“  е да очертае нова рамка за съдържанието и за процеса на обучение, която трябва да води до :
· развитие на уменията, компетентностите и ценностите на всяко дете;
· организиране на образователна среда, ориентирана към детето, към неговите способности и култура, основана на използване на различни информационни ресурси.

Мисията на Детска градина „Света Анна“ е отговорност на всички участници в процеса на педагогическо взаимодействие, осъществяван в осигурена среда за учене чрез игра, чиято крайна цел е постигането на съвкупност от  компетентности – знания, умения и отношения, необходими за успешното преминаване на детето към училищното образование.


